#### ROMANIA

###### JUDETUL SATU MARE

#### CONSILIUL JUDEŢEAN SATU MARE

#### PREȘEDINTE

# **Nr. \_\_\_\_\_\_\_\_/\_\_\_\_\_\_\_\_2021**

## **REFERAT DE APROBARE**

**privind modificarea Statului de funcţii al Muzeului Județean Satu Mare**

Având în vedere prevederile art. 173 alin. (2) lit. c) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, Consiliul Județean are ca atribuție aprobarea, în condiţiile legii, la propunerea preşedintelui consiliului judeţean, a regulamentulului de organizare şi funcţionare a consiliului judeţean, organigrama, statul de funcţii, regulamentul de organizare şi funcţionare ale aparatului de specialitate al consiliului judeţean precum şi ale instituţiilor publice de interes judeţean.

Prin Nota de fundamentare nr. 35/06.01.2021 a Muzeul Județean Satu Mare, înregistrată la Registratura Consiliului Județean Satu Mare sub nr. 711/08.01.2021, a transmis documentația pentru aprobarea modificării Statului de funcții ale Muzeului Județean Satu Mare.

Muzeul Județean Satu Mare a organizat examen pentru promovarea în gradul profesional imediat superior. În urma examenului de promovare, postul de Bibliotecar – S I, poziția 21 în Statul de funcții, se modifică în postul de Bibliotecar –S IA poziția 21 în Statul de funcții.

În conformitate cuː

- Hotărârea de Guvern nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, Titlul II –Promovarea în grade sau trepte profesionale imediat superioare a personalului contractual din sectorul bugetar plătit din fonduri publice din Anexă,

- Legea –cadru nr.153/2017 privind salarizarea personalului plătit din fonduri publice, cu modificările și completările ulterioare,

- Legea muzeelor şi a colecţiilor publice nr.311/2003, republicată, cu modificările și completările ulterioare,

- Legea nr.53/2003 privind Codul Muncii, republicat, cu modificările și completările ulterioare,

se impune modificarea **Statului de funcţii al Muzeului Județean Satu Mare**.

în baza prerogativelor conferite prin art. 182 alin. (2) și a alin. (4) cu trimitere la art. 136 alin. (1), (2) și (8) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**INIŢIEZ:**

**Proiectul de hotărâre privind modificarea Statului de funcţii al Muzeului Județean Satu Mare**

**INIȚIATOR:**

**PREŞEDINTE,**

**Pataki Csaba**